S-501/2009

Mál þetta, sem þingfest var í dag og dómtekið samdægurs, var höfðað með ákæru lögreglustjórans á Selfossi, dagsettri 23. október 2009, á hendur H-kk-þgf P-kk-þgf R-kk-þgf, kt. 000000-0000, óstaðsettum í hús, Kópavogi, og nú til dvalar í fangelsinu á Litla-Hrauni, Eyrarbakka, og X, kt. 000000-0000, Reykjavík,

I. gegn ákærða H-kk-þgf fyrir nytjastuld

með því að hafa, aðfaranótt föstudagsins 3. júlí 2009 heimildarlaust og í óleyfi tekið bifreiðina LI-876 þar sem hún stóð á bifreiðastæði við Grundarland 13 í Reykjavík og hagnýta sér bifreiðina til aksturs austur Suðurlandsveg áleiðis á Selfoss, sbr. ákærulið II.

Telst brot ákærða varða við 1. mgr. 259. gr. almennra hegningarlaga nr. 19,1940, sbr. lög nr. 20,1956,

II. gegn ákærða H-kk-þgf fyrir umferðarlagabrot

með því að hafa ekið bifreiðinni LI-876, sbr. ákærulið I, sviptur ökurétti austur Suðurlandsveg áleiðis á Selfoss, óhæfur til að stjórna ökutækinu örugglega vegna áhrifa amfetamíns, uns ákærði X tók við akstrinum, sbr. ákærulið III.

Teljast brot ákærða varða við 1. mgr. 48. gr. og 1., sbr. 2., mgr. 45. gr. a. umferðarlaga nr. 50, 1987, sbr. 5. gr. laga nr. 66, 2006, sbr. 1. mgr. 100. gr. nefndra umferðarlaga.

III.  gegn ákærða X fyrir umferðarlagabrot

með því að hafa ekið bifreiðinni LI-876, án þess að hafa öðlast ökuréttindi, undir áhrifum áfengis (vínandamagn í blóði 1,62‰) og óhæfur til að stjórna bifreiðinni örugglega vegna áhrifa amfetamíns og tetrahýdrókannabínólsýru, skamma stund austur Suðurlandsveg, eftir að ákærði hafði tekið við akstrinum af meðákærða H-kk-þgf, uns bifreiðin hafnaði utan vegar skammt frá gatnamótum Hverahlíðarvegar og Suðurlandsvegar, Sveitarfélaginu Ölfusi.

Teljast brot ákærða varða við 1. mgr. 48. gr., 1. mgr., sbr. 3. mgr., 45. gr. og 1., sbr. 2., mgr. 45. gr. a. umferðarlaga nr. 50, 1987, sbr. 5. gr. laga nr. 66, 2006, sbr. 1. mgr. 100. gr. nefndra umferðarlaga.

Þess er krafist að ákærðu verði dæmdir til refsingar, þeim verði báðum gert að sæta sviptingu ökuréttar, frá 20. nóvember 2011 að telja að því er ákærða H-kk-nf varðar, samkvæmt 101. og 102. gr. umferðarlaga nr. 50, 1987, sbr. lög nr. 44, 1993, lög nr. 57, 1997, lög nr. 23, 1998, lög nr. 132, 2003, lög nr. 84, 2004 og lög nr. 66, 2006 ,og til greiðslu alls sakarkostnaðar.

Ákærði H-kk-nf mætti við þingfestingu málsins og játaði brot sín greiðlega. Er játning hans í samræmi við gögn málsins og verður hann sakfelldur fyrir þá háttsemi.

Ekki tókst að birta fyrirkall á hendur ákærða X og verður þáttur hans í þessu máli því skilinn frá málinu.

Um málavexti varðandi ákærða H-kk-þf vísast til ákæruskjals. Sannað er að ákærði framdi brot það sem greinir í ákæru og er það réttilega fært til refsiákvæðis. Ákærði hefur með háttsemi sinni unnið sér til refsingar. Samkvæmt sakavottorði sem liggur frammi í málinu á ákærði langan sakaferil að baki frá árinu 2005. Þau brot sem áhrif hafa við ákvörðun refsingar nú er dómur frá 7. nóvember 2008 þar sem ákærði var dæmdur í átta mánaða fangelsi, skilorðsbundið til þriggja ára, fyrir margvísleg brot, þar á meðal þjófnað, fíkniefnaakstur, nytjastuld og brot gegn lögum um ávana- og fíkniefni. Dómur frá 10. desember 2008 þar sem ákærða var ekki gerð sérstök refsing fyrir að aka sviptur ökurétti, nytjastuld og gripdeild. Dómur frá 11. maí 2009 þar sem ákærði var dæmdur í tíu mánaða fangelsi fyrir að aka undir áhrifum fíkniefna, sviptur ökurétti, nytjastuld og fleira. Var skilorðsdómurinn frá 7. nóvember 2008 þá dæmdur upp. Þá var ákærða einnig gerð refsing fyrir nytjastuld og þjófnað í janúar 2005, þjófnað í apríl 2006 og þjófnaði í mars 2008. Ákærði hefur með brotum þeim sem hann er sakfelldur fyrir nú, fjórum sinnum verið sakfelldur fyrir að aka undir áhrifum áfengis eða fíkniefna, þrisvar sinnum fyrir að aka sviptur ökurétti og fjórum sinnum fyrir nytjastuld eða önnur fjármunabrot. Þá var ákærða ekki gerð sérstök refsing með dómi þann 18. september 2009 fyrir þjófnað. Eru brot þau sem ákærði hefur verið sakfelldur fyrir nú því hegningarauki við það brot og verður honum því gerð refsing samkvæmt reglum 78. gr. almennra hegningarlaga.

Í matsgerð frá Rannsóknastofu í lyfja- og eiturefnafræði kemur fram að 78 ng/ml af amfetamíni hefði fundist í blóði ákærða. Með vísan til sakaferils ákærða og dómaframkvæmdar er refsing ákærða ákveðin fangelsi í sex mánuði.

Þá ber að svipta ákærða ökurétti ævilangt frá 20. nóvember 2011 að telja.

Samkvæmt yfirliti er sakarkostnaður vegna lyfjarannsókna og matsgerðar 109.076 krónur sem ákærða ber að greiða með vísan til 218. gr. laga nr. 88/2008.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, H-kk-nf P-kk-nf R-kk-nf, sæti fangelsi í sex mánuði.

Ákærði er sviptur ökurétti ævilangt frá 20. nóvember 2011 að telja.

Ákærði greiði í sakarkostnað 109.076 krónur.

Á-kvk-nf G-kvk-nf.